Wren blev født i 1632 i [[Wiltshire]] som søn af domprovsten i [[Windsor (England)|Windsor]]. Det embede medførte store afsavn for familien under [[Det britiske Statssamfund|Borgerkrigen]] 1649-1660. Som dreng mødte han den unge prins [[Karl 2. af England|Karl]], der senere blev konge og ansatte Wren som arkitekt. Han fik sin uddannelse på [[Westminster School]], (hvor rektor [[Richard Busby|Busby]] i al diskretion gav husly for flere sønner af royalister i vanskeligheder) og [[Wadham College (Oxford)|Wadham College]] ved [[Univerity of Oxford|Universitet i Oxford]] og blev valgt til [[All Souls College (Oxford)|All Souls]]. I 1657 begyndte han at undervise i [[astronomi]] ved [[Gresham College]], og fire år senere blev han professor i astronomi ved Oxford til 1673. Han var anerkendt som en genial videnskabsmand selv af [[Isaac Newton|Newton]], der ikke havde tendens til at rose andre. Wren var også medstifter af [[Royal Society]], som han var formand for fra 1680 til 1682.
Historie Videnskab Organisationer Videnskabelige_og_historiske_institutioner